རྒྱ་ནག་གིས་གནས་སྟངས་མི་འདྲ་བ་གཉིས་ཀྱི་འོག་ཀོ་རི་ཡའི་དམག་འཁྲུག་ནང་འཛུལ་ཞུགས་བྱེད་ཀྱི་རེད།དེ་ཡང་ཆ་རྐྱེན་གཅིག་ནི།གལ་སྲིད་ཨ་རི་དང་ལྷོ་ཀོ་རི་ཡ་གཉིས་བཟུང་སྦྲེལ་ཐོག་བྱང་ཀོ་རི་ཡ་རྩ་མེད་བཟོ་ཉེན་ཡོད་པ་མཐོང་ན་སྔར་ཕྱི་ལོ་༡༩༥༠ལོར་རྒྱ་ནག་ཀོ་རི་ཡའི་དམག་འཁྲུག་ནང་གློ་བུར་དུ་འཛུལ་བ་ལྟར།རྒྱ་ནག་གིས་བྱང་ཀོ་རི་ཡ་སྲུང་སྐྱོབ་ཆེད་དུ་དམག་འཁྲུག་ནང་ཞུགས་སྲིད།ཆ་རྐྱེན་གཉིས་པ་དེ་ནི།དམག་འཁྲུག་དེའི་ནང་བྱང་ཀོ་རི་ཡ་ལ་རྒྱལ་ཁ་ཐོབ་པའི་རེ་བ་ཆེན་པོ་ཡོད་ཚེ།རྒྱ་ནག་གིས་ཨ་རིའི་དྲག་རྒོལ་ནུས་ཤུགས་ཆུང་རུ་གཏོང་ཆེད་ཨ་རི་ལ་དམག་བརྒྱབ་ཀྱི་རེད།གནས་སྟངས་དང་པོ་དེའི་འོག་རྒྱ་ནག་གིས་དམག་འཁྲུག་ནང་ཞུགས་རྒྱུའི་དམིགས་ཡུལ་ནི་ཨ་རིར་བྱང་ཀོ་རི་ཡ་རྩ་གཏོར་གཏོང་མ་བཅུག་པར་སྲུང་སྐྱོབ་བྱ་རྒྱུ་དང་།བྱང་ཀོ་རི་ཡས་རྡུལ་ཕྲན་མཚོན་ཆ་བེད་སྤྱོད་གཏོང་རྒྱུར་བཀག་འགོག་བྱ་རྒྱུའི་ཆེད་དུ་རེད།